Khawzawl Bawrhsap Hriattirna,"1044/2024-2025 Khawzawl, 3rd July 2024: Khawzawl Bawrhsap Pu K. Vanlalthiana, District Disaster Management Authority Chairman ni bawk chuan ruah leh tek nasa taka tla thei anih avangin a hnuaia mi ang hian mipuite hnenah fimkhur tura hriattirna leh ngenna a tichhuak: India Meteorological Department, Regional Meteorological Centre, Guwahati Ieh Meteorological Centre, Aizawl in ni 30.07.2024-a an tihchhuah angin Assam Ieh a chhehvela tur ruah a thawh rualin Mizoram hmun thenkhatah ruah thawk thei a nih bakah tek nasa tak tla thei a ni a. Ruahsur avanga chhiatna hrang hrang laka kan him theih nan chhung tinte mahni chenna in Ieh a velte leimin thleng palh thei a awm em tih uluk taka thlithlai reng turin kan inngen a, kan in bul hnaia tui luankawr te Ieh tuichhe paihna te tha lo/awm lo a awm a nih chuan rang taka siam tha/siam thar turin kan inngen a. Tuichhe paihna Ieh in chung atanga tui khawh thlaknate mahni in bul lui kawr/tui kawr a thleng ngei tur a ni a, in bul lei charah a tawp ringawt tur a ni lo. Tin, mahni in Ieh a velah thing Ieh mau, electric ban etc. tlu mai thei emaw thing zar bal mai thei a awm em tih chian a, a awm a nih chuan senghawi emaw department hotute hnenah report tur a ni. Sawrkar Department tinte pawh a chunga sawi ang khian mahni Department Office building theuhte uluk taka lo thlifhlaia, lo enfiah reng turin kan inngen bawk a ni. Chhiatna thleng palhah harsatna kan tawk a nih chuan District Emergency Operation Centre (DEOC) Phone Number 9233201092/9612521379-ah te rang taka hriattir turin kan inngenin kan inhriattir e. Attachment Loading attachment...",Dated: 3 rd Jul 24 11:57 AM,https://dipr.mizoram.gov.in/post/khawzawl-bawrhsap-hriattirna